Burgemeester rand joernaliste aan | Die Vryburger
Kimberley: Die burgemeester van Kimberley, Agnes Ntlangula, moes glo inderhaas deur haar eie mense weggevat word na sy twee verslaggewers wou te lyf gaan en minstens een geklap het.
Ntlangula was woedend dat verslaggewers en fotograwe by die raadsaal wat deur werkers beset is, begin foto’s neem en onderhoude gevoer het met stakende werkers.
Die verslaggewers het onder meer met die Samwu-voorsitter by die munisipaliteit gepraat oor ’n salaris geskil toe die burgemeester opdaag.
’n Swart vryskut verslaggewer van die NC Times, sê die burgemeester was woedend.
“Sy het gesê sy wil nie hê ons moet oor die saak berig nie. Sy het na ’n ander joernalis geklap.”
’n Ander verslaggewer vertel: “Toe ek ’n foto wou neem, het sy na my kamera gegryp. Haar eie amptenare moes haar van ons wegtrek.”
“Sy was kwaad omdat ek met ’n vakbond se leier gepraat het. Sy het my beveel om op te hou skryf. Toe klap sy na my gesig. Ek moes koes. Die vakbondlede en amptenare het haar van my weggetrek,” vertel ’n ander een.
4 thoughts on “Burgemeester rand joernaliste aan”
Johan Bloem June 25, 2013 at 2:22 pm
Joernaliste moet begin besef hierdie is ‘n demokratiese land en daarom mag jy nie praat met wie jy wil nie. Indien hulle ‘n artikel oor die voorval gaan publiseer sal dit in elk geval as uiters geheim geklassifiseer word.
Wees gewaarsku! Hierdie ous vat nie twak nie
Arnold June 25, 2013 at 6:10 pm
Waarskynlik gesuip gewees.
DuP du Plessis June 26, 2013 at 12:19 am
Dit is nou maar net so, as jy ongebreidelde mag in die hande van ‘n onbevoegde barbaar plaas, verstaan hy/sy nie die vernietigingskrag daarvan nie, en raak so verbouereerd daarmee dat hulle waansinnig raak. Selfs haar amptenare het bemerk dat sy besete is en haar vir haar eie veiligheid van die toneel af verwyder.
Dis dieselfde wat Malema oorgekom het met die Britse verslaggewer wat hy vir “Baas Ted” aangesien het. Hierdie verslaggewer kan bly wees Ous Agnes het hom nie met daardie goue ketting oor die kop geslaan nie.
Les Nell June 26, 2013 at 11:09 am
So prober hulle al die dinge weg steek en maak of alles reg en goed verloop in hierdie nsa, as dit nie deur die media verkondig word nie weet niemand daarvan nie en is almal gelukig, die media word reeds vertel wat hulle mag publieseer en wat nie, daar word elke dag vir ons gelieg. Dankie aan die Vryburger vir goeie en waar nuus.